Den Vest-Sjællandske Avis, 1838-01-02
Preussen. Efter Privatefterretninger fra Munster havde der den 12te Decbr. om Aftenen fundet tumultuariske Optrin Sted; man paastaaer, at religiøs Fanatisme har havt Deel deri. Man fortæller, at da ved Urolighederne i Münster en Bataillon af det der garnisonerende Jnfanterie blev opfordret til at adsprede Urostifterne, vægrede Soldaterne sig ved at bruge deres Vaaben imod deres Medborgere. Derpaa rykkede Cavalleriet frem, hvis Mandskab for Størstedelen bestaaer af Pommerinker. En stræng Undersøgelse om de der forefaldne Uroligheder er begyndt flere Personer ere arresterede, og deriblandt nogle Studenter ved det derværende katholske Universitet og nogle Seminarister. – Friherre W. v. Mirbach er tilligemed flere Medlemmer af Ridderskabet i Rhin provindserne ankommen til Berlin i Anledning af Erkebiskoppens Sag. Da imidlertid Deputationen kun var kommen efter egen Tilskyndelse og ikke var istand til at udbrede noget nyt Lys over den omhandlede Sag, skulde den reise igjen den 24de Decbr. uden at have havt Audients hos Kongen. Overpræsidenten i Rhinprovindsen, v. Bodelschwingh, har bekjendtgjort en Erklæring fra Ærkebiskoppen af Køln, at et i hans Navn udbredt Hyrdebrev er uægte. Nogle Blade paastaae, at den til Capitular, Vicarius for Ærkebispedømmet Køln valgte Dr. Hus gen har vægret sig ved at overtage Dioccesets Bestyrelse uden Pavens Auctorisation. En ny katholsk Kirke skal opbygges i Berlin. Fra samme By, gaae mange Courere til England, Østerrig og Rusland. Tydskland. De afsatte Professorer i Gottingen havde offentligt opslaaet, at de vilde tilbagebetale Honoraret for deres Forelæsninger (en Louisd'or); en Forsamling af Studenter havde erklæret den foren Skurk, som vilde forlange det. Nu fortælles der, at 6 adelige Hannoveranske Studenter, (som de i Gøttingen kaldes, Longobarder) ved deres Støvle pudsere havde ladet deres Honorar hente tilbage fra Dahlmann. Denne vægrede sig ved at nævne dem, uagtet han skal have egenhændigt underskrevne Qvitteteringer fra dem. Nogle Longobarder bleve om Natten d. 16. Dec. trufne, da de vilde nedrive Krandsen af Wilhelm IV Statue; de andre Studenter belønnede dem med Næveslag og Stokkeprygl. Den af Studenterne til de 2 Professorer besluttede Adresse var underskreven af mangfoldige Udlændinge, men kun af faa Hannoveranere. Professorerne Ritter, von Leutsch, K. O. Müller, Kraut, Schneidewin, Director Ranke o. s. v. vare tilstede i Witzenhausen, ved deres Collegers Afreise og bleve af Studenterne modtagne med Jubel. – Det skal være aldeles vist, at ingen af Deputationerne fra Gottingen har overleveret Kongen nogen Adresse i Roteenkirchen, og at de Taler, som i Hannoversche Zeitung" tillægges dem, ere aldeles uægte. – Efter en Skrivelse fra Leipzig af 17de Decbr. er allerede mere end 20000 Thl. underskrevet til de 7 Professorer; ligeledes har man der faaet Svar paa den dem tilsendte Adresse. J Lübeck forberededes en Adresse til de 7 Professorer. – Fra Celle erfares, at Overappellationsretten der har fuldbyrdet Hyldingsreversen, men med Forbeholdelse af sin som Overappellationsret aflagte Ed hvorved den blandt Andet forpligtes til at haandhæve Retten efter Landets Constitution; man mener ogsaa heri at see en Protestation imod det kongelige Patent. Oberst von Wyncken, der for nogle Aar siden nær var bleven sønderreven af Pøbelen i Hannover, er udnævnt til Provindsen Gottingens Gouverneur, og det skal være ham paalagt med sit Hoved at staae inde for Provindsens Rolighed.